Document ID: 31987D0462

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 4ης Αυγούστου 1987
που τροποποιεί τα όρια των μειονεκτικών ζωνών των Κάτω Χωρών κατά την έννοια της οδηγίας 75/268/ΕΟΚ του Συμβουλίου
(Το κείμενο στην ολλανδική γλώσσα είναι το μόνο αυθεντικό)
(87/462/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την οδηγία 75/268/ΕΟΚ του Συμβουλίου της 28ης Απριλίου 1975 περί της ορεινής γεωργίας και της γεωργίας σε ορισμένες μειονεκτικές ζώνες (1), όπως τροποποιήθηκε τελευταία από τον κανονισμό (ΕΟΚ) αριθ. 797/85 (2), και ιδίως το άρθρο 2 παράγραφος 3,
Εκτιμώντας:
ότι η οδηγία 75/275/ΕΟΚ του Συμβουλίου της 28ης Απριλίου 1975 σχετικά με τον κατάλογο των μειονεκτικών ζωνών κατά την έννοια της οδηγίας 75/268/ΕΟΚ (Κάτω Χώρες) (3), όπως τροποποιήθηκε τελευταία από την οδηγία 84/168/ΕΟΚ (4), αναφέρει τις περιοχές των Κάτω Χωρών που περιλαμβάνονται στον κοινοτικό κατάλογο των μειονεκτικών ζωνών κατά την έννοια του άρθρου 3 παράγραφος 5 της οδηγίας 75/268/ΕΟΚ·
ότι η ολλανδική κυβέρνηση ζήτησε, σύμφωνα με το άρθρο 2 παράγραφος 1 της οδηγίας 75/268/ΕΟΚ, να τροποποιηθεί ο κοινοτικός κατάλογος των ζωνών που αναφέρονται στο παράρτημα της οδηγίας 75/275/ΕΟΚ σύμφωνα με το παράρτημα της παρούσας απόφασης·
ότι η αίτηση αφορά την επέκταση 29 ζωνών που περιλαμβάνονται στον κοινοτικό κατάλογο και ότι αποδεικνύεται ότι για καθεμία από τις νέες ζώνες που προκύπτουν από την επέκταση ότι οι νέες ζώνες που περιέχονται στον κατάλογο ανταποκρίνονται στα κριτήρια και τα αριθμητικά δεδομένα που εφαρμόζονται βάσει της οδηγίας 75/275/ΕΟΚ για τον καθορισμό των εν λόγω ζωνών κατά την έννοια του άρθρου 3 παράγραφος 5 της οδηγίας 75/268/ΕΟΚ στις Κάτω Χώρες·
ότι οι επεκτάσεις που ζητά η ολλανδική κυβέρνηση στο πλαίσιο του άρθρου 2 παράγραφος 3 της οδηγίας 75/268/ΕΟΚ δεν υπερβαίνουν το όριο που καθορίζεται στο εν λόγω άρθρο·
ότι, εξάλλου, η έκταση του συνόλου αυτών των ζωνών δεν υπερβαίνει το όριο που καθορίζεται στο άρθρο 3 παράγραφος 5 της οδηγίας 75/268/ΕΟΚ·
ότι ζητήθηκε η γνώμη της Επιτροπής του Ευρωπαϊκού Γεωργικού Ταμείου Προσανατολισμού και Εγγυήσεων (ΕΓΤΠΕ) όσον αφορά δημοσιονομικά θέματα·
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Ο κατάλογος των μειονεκτικών ζωνών στις Κάτω Χώρες, που περιλαμβάνεται στο παράρτημα της οδηγίας 75/275/ΕΟΚ αντικαθίσταται από τον κατάλογο που περιλαμβάνεται στο παράρτημα της παρούσας απόφασης.
Άρθρο 2
Η παρούσα απόφαση απευθύνεται στο Βασίλειο των Κάτω Χωρών.
Βρυξέλλες, 4 Αυγούστου 1987.

Labels: 18
6